முதன்மைக் கல்வி அலுவலர் அலுவலகம்,

சத்துவாச்சாரி, வேலூர் – 632 009

நாள் : 28.06.2022

கூட்ட நடவடிக்கைகள்

பொருள் : வேலூர் மாவட்டம் – பொதுத் தேர்வுகள் – தேர்ச்சி விழுக்காடு அதிகரித்தல் சார்பாக அனைத்து வகை உயர் / மேல்நிலைப் பள்ளித் தலைமை ஆசிரியர்கள் ஆய்வு கூட்டம் – 27.06.2022 அன்று வேலூர் மாவட்ட ஆட்சியர் அலுவலகத்தின் கூட்ட அரங்கில் நடைப்பெற்றது – கூட்ட நடவடிக்கைகள் – சார்பாக.

------

நடைபெற்ற பொதுத் தேர்வுகளின் தேர்ச்சி விழுக்காடு அதிகரிப்பதற்கான ஆலோசனை கூட்டம் 27.06.2022 அன்று வேலூர் மாவட்ட ஆட்சியர் அலுவலகத்தின் கூட்ட அரங்கில் மாவட்ட ஆட்சித் தலைவரின் தலைமையில் நடத்தப்பட்டது.

கூட்டத்தின் தொடக்கமாக மாவட்ட முதன்மைக் கல்வி அலுவலர் பேசுகையில் கடந்த கல்வியாண்டில் மாவட்டத்தின் தேர்ச்சி விழுக்காடு குறைந்ததற்கான காரணங்கள் தொடர்பாக பள்ளித் தலைமை ஆசிரியர்களிடம் விவாதிக்கப்பட்டது.

மேலும், தொடர்ந்து மாவட்ட ஆட்சித் தலைவரால் தேர்ச்சி குறைவாக பெற்ற பள்ளித் தலைமை ஆசிரியர்களிடம் தேர்ச்சி குறைவானதற்கான காரணங்கள் விவாதிக்கப்பட்டது.

* கொட்டமிட்டா, அரசு மேனிலைப் பள்ளியில் பயிலும் மாணாக்கர்கள் அதிகளவில் மோர்தானா கிராமத்திலிருந்து வருவதாகவும், இந்த ஊரிலிருந்து குறிப்பிட்ட நேரத்திற்கு, ஒரு பேருந்து மட்டுமே வருவதாகவும், இதனால் மாணாக்கர்கள் காலை மற்றும் மாலையில் சிறப்பு வகுப்புகளில் கலந்து கொள்ள இயலவில்லை என்றும், சரியான பயிற்சிகள் வழங்க வாய்ப்புகள் இல்லை என்றும் தெரிவிக்கப்பட்டது. மேலும், இப்பள்ளி தரம் உயர்த்தப்பட்ட நாளிலிருந்து கட்டிட வசதிகள் ஏதும் இல்லை என்றும், கடந்த ஆண்டு முழுவதும் 10ஆம் வகுப்பு 3 பிரிவுகள் மற்றும் 9ஆம் வகுப்பு 3 பிரிவுகள் போதுமான வகுப்பறைகள் இல்லாத காரணத்தினால் மரத்தடியில் மட்டுமே வகுப்புகள் நடத்தப்பட்டது என்றும், இதனால் மாணாக்கர்களுக்கு சரியான பயிற்சிகள் வழங்க இயலவில்லை என்றும் தலைமை ஆசிரியரால் தெரிவிக்கப்பட்டது.
* பேர்ணாம்பட்டு, அரசு ஆதிதிராவிடர் நல மேல்நிலைப்பள்ளியில் மூன்று ஆசிரியர்கள் மட்டும் பணிபுரிவதாகவும், 9 ஆசிரியர்கள் பணியிடம் காலியாக உள்ளது என்றும், இதன் காரணமாக மாணாக்கர்களுக்கு சரியான பயிற்சி வழங்கப்படாததால் தேர்ச்சி விழுக்காடு குறைந்துள்ளதாக தெரிவிக்கப்பட்டது.
* பரதராமி, அரசு ஆண்கள் மேல் நிலைப் பள்ளியில் தெலுங்கு மற்றும் ஆங்கில வழி பிரிவுகள் செயல்படுகிறது. இதில் தெலுங்கு வழியில் அனைத்து மாணாக்கர்களும் தேர்ச்சி பெற்றுள்ளனர் என்றும், ஆங்கில வழியில் தேர்ச்சி குறைவானது என்றும் தலைமை ஆசிரியரால் தெரிவிக்கப்பட்டது. Agriculture பிரிவுக்கு இது நாள் வரை ஆசிரியர்கள் எவரும் இல்லை எனவும், இதனால் தேர்ச்சி குறைவுபட்டதாக தெரிவிக்கப்பட்டுள்ளது.
* திருவலம் அரசு ஆண்கள் மேல்நிலைப் பள்ளியில் Commerce, Accountancy மற்றும் Statistics ஆகிய பாடங்களில் மாணவர்கள் அதிகளவில் தோல்வியுற்றுள்ளனர் எனவும், இந்த ஆண்டு தேர்ச்சி விழுக்காட்டினை அதிகரிக்க தினமும் காலை மற்றும் மாலை நேர சிறப்பு வகுப்புகள் நடத்த திட்டமிடப்பட்டதாக தெரிவிக்கப்பட்டது.
* பனமடங்கி, அரசு மேல் நிலைப் பள்ளியில் 35 மாணாக்கர்கள் தேர்வு எழுதியதாகவும், 25 பேர் தேர்ச்சி பெற்றதாகவும் இயற்பியல் பாடத்திற்கு ஆசிரியர் இல்லாத காரணத்தால் அதிகளவில் தேர்ச்சி விழுக்காடு குறைந்ததாக தெரிவிக்கப்பட்டது.
* கூடநகரம், அரசு மேல்நிலைப் பள்ளியில் ஆசிரியர்கள் இல்லாத காரணத்தினால் தேர்ச்சி விழுக்காடு குறைவுப்பட்டதாக தெரிவிக்கப்பட்டது.
* பொய்கை, அரசு ஆண்கள் மேல்நிலைப் பள்ளியில் Accountant மற்றும் Commerce ஆகிய பாடங்களில் தேர்ச்சி விழுக்காடு அதிகளவில் குறைவுப்பட்டுள்ளது. கடந்த ஆண்டு இப்பிரிவு மாணாக்கர்களை கட்டுப்படுத்துவது மிகவும் சிரமமாக காணப்பட்டது. இவ்வாண்டு ஆரம்பத்திலேயே இவர்களை ஒரு கட்டுப்பாட்டிற்குள் கொண்டு வர திட்டமிடப்பட்டுள்ளது என தெரிவிக்கப்பட்டது.
* கே.வி.குப்பம், அரசு ஆண்கள் மேல் நிலைப் பள்ளிக்கு மாணாக்கர்கள் அதிகளவில் துரைமூலை என்ற கிராமத்திலிருந்து வருவதாகவும், இவ்வூருக்கு மாலை 4.20 மணிக்கு ஒரு பேருந்து மட்டுமே உள்ளது. இம்மாணாக்கர்கள் திரும்ப செல்ல இந்த பேருந்தை விட்டுவிட்டால் அடுத்த செல்ல பேருந்து வசதி இல்லாததால் மாலை நேர சிறப்பு வகுப்புகளில் இம்மாணாக்கர்களுக்கு பயிற்சி வழங்க இயலவில்லை என்றும், காலை நேரத்திலும் 9.30 மணிக்கு மட்டுமே பேருந்து வசதி உள்ளதாகவும், இதனால் காலை நேர சிறப்பு வகுப்புகளிலும் மாணாக்கர்களுக்கு பயிற்சிகள் வழங்க இயலவில்லை என தெரிவிக்கப்பட்து. மேலும், பள்ளி துவங்கும் நேரம் மற்றும் முடியும் நேரத்தில் பேருந்து வசதிகள் ஏற்படுத்திக் கொடுக்க கோரிக்கை முன் வைக்கப்பட்டது..
* விருப்பாட்சிபுரம், அரசு மேல்நிலைப் பள்ளியில் வேதியியல், இயற்பியல் மற்றும் கணக்கு பதிவியல் ஆகிய பாடங்களில் தேர்ச்சி விழுக்காடு குறைந்துள்ளது எனவும், பள்ளிக்கு போதிய கட்டிட வசதி இல்லாத காரணத்தினால், மாணாக்கர்களை அமர செய்து பயிற்சி வழங்க போதுமான இடவசதி இல்லை என்றும், தற்போது கட்டிடம் சீர் செய்ய நிதி ஒதுக்கீடு பெறப்பட்டுள்ளது என்றும், இவ்வாண்டு தேர்ச்சி விழுக்காடு அதிகரிக்க நடவடிக்கை மேற்கொள்ளப்படும் என தெரிவிக்கப்பட்டது.

தொடர்ந்து இதர பள்ளிகளின் தேர்ச்சி விழுக்காடு Commerce மற்றும் Accountancy பாடங்களில் மட்டுமே அதிகளவில் குறைந்துள்ளது எனவும், அதற்கான காரணம் கண்டறியப்பட்டு, சரிசெய்ய நடவடிக்கை மேற்கொள்ள வேண்டும் என மாவட்ட ஆட்சித் தலைவர் அறிவுறுத்தினார்.

* அனைத்து பள்ளிகளிலும் சிறு பயிற்சிகள் (Slip test) நடத்த வினாத்தாட்கள் சார்ந்த பள்ளி ஆசிரியர்களே தயார் செய்து, 2 அல்லது 3 சிறு தேர்வுகள் வாரத்தில் 2 நாட்கள் நடத்தப்பட வேண்டும்.
* மாணாக்கர்களை ஒவ்வொரு நாளும் பள்ளி நேரத்திற்கு பின்னர் வகுப்புகளில் உட்காரவைத்து சிறு சிறு தேர்வுகள் நடத்தப்படவேண்டும்.
* அனைத்து பள்ளிகளிலும் தவறாமல் காலை நேர சிறப்பு வகுப்பு (8.30மணிக்கு) மாலை நேர சிறப்பு வகுப்பு (5.30 மணிக்கு) கண்டிப்பாக நடத்த திட்டமிடப்படவேண்டும்.
* அனைத்து பள்ளி மாணாக்கர்களும் சீருடையில் பள்ளி வரவேண்டும்.
* அனைத்து மாணாக்கர்களையும் “தமிழ்த் தாய் வாழ்த்து” மற்றும் “தேசிய கீதம்” பிழையின்றி செவ்வனே பாட பயிற்சி அளிக்க வேண்டும்.
* ஒரு, இரண்டு மற்றும் ஐந்து மதிப்பெண் வினாக்கள் தயார் செய்து மாணாக்கர்களுக்கு பயிற்சி அளிக்க வேண்டும்.
* எந்தெந்த பாடங்களில் மாணாக்கர்கள் குறைவாக தேர்ச்சி பெற்றுள்ளார்களோ அம்மாணாக்கர்களை ஆசிரியர்கள் கண்டறிந்து சிறப்பு பயிற்சி வழங்கி கண்காணிக்க வேண்டும்.
* ஆசிரியர்கள் பாடம் நடத்துவதை ஆய்வு அலுவலர்கள் மற்றும் தலைமை ஆசிரியர்கள் அவ்வப்போது உற்றுநோக்கல் வேண்டும்.
* வாரத்தில் ஒரு நாள் ஆசிரியர்களுக்கு தலைமை ஆசிரியரால் கூட்டம் நடத்தி அறிவுரைகள் வழங்கப்படவேண்டும்.

மேற்கூறப்பட்ட வழிகாட்டுதலை பின்பற்றிடவும், இக்கல்வியாண்டில் மாவட்டத்தின் தேர்ச்சி விழுக்காட்டினை அதிகரிக்க எடுக்கப்படும் எல்லா நடவடிக்கைகளுக்கும் அரசின் தரப்பில் அனைத்து வசதிகளும் செய்து தரப்படும் என மாவட்ட ஆட்சித் தலைவரால் தெரிவிக்கப்பட்டதுடன், கூட்டம் இனிதே முடிவுற்றது.

ஓம்/-திரு க.முனுசாமி,

முதன்மைக் கல்வி அலுவலர்,

வேலூர் மாவட்டம்.

பெறுநர்

சார்ந்த பள்ளித் தலைமை ஆசிரியர்கள்

நகல்

வேலூர் மாவட்ட ஆட்சித் தலைவர் அவர்களுக்கு

தகவலுக்காக பணிந்தனுப்பப்படுகிறது.

நகல்

மாவட்டக் கல்வி அலுவலர், வேலூர்.